મુંબઇ : વિરાટ કોહલીએ પાકિસ્તાન સામે ભારતને વિજય અપાવ્યા બાદ હવે તે ફરીથી એકવાર લોકોનાં હૃદયમાં પોતાનું સ્થાન મજબુત કરી દીધું છે. જો કે લોકોની સાથે સાથે અનુષ્કાનાં દિલમાં પણ વિરાટને ફરી એન્ટ્રી મળી રહી હોય તેવું લાગી રહ્યું છે. મીડિયા અહેવાલો અનુસાર કોલકાતામાં પાકિસ્તાન વિરુદ્ધની મેચ જીત્યા બાદ અનુષ્કાએ વિરાટ કોહલીને શુભેચ્છાઓ આપી હતી. અહેવાલો અનુસાર પાકિસ્તાન વિરુદ્ધની મેચ જીત્યા બાદ અનુષ્કા શર્માએ વિરાટને મેસેજ મોકલ્યા હતા. તેને વિરાટ કોહલીને શાનદાર ઇનિંગ અને ટીમને પાકિસ્તાન વિરુદ્ધ જીતની શુભેચ્છા આપી હતી.